
Naslov: Mednarodna konferenca o varstvu okolja
Tekst za voditelja:

T- Kostanjevica na Krki /
X- Snemalec in montažer Jože Grajžl /
V okviru projekta, ki ima zveneč naslov »Z glavo za naravo«, so danes v Kostanjevici na Krki pripravili mednarodno konferenco za strokovne delavce osnovnih, srednjih in višjih šol, predstavnike javnih zavodov in podjetij, ki jih zadeva problematika varstva okolja ter za vse zainteresirane posameznike ali skupine lokalnih skupnosti. Na njej so ugledni strokovnjaki spregovorili o problematiki varstva okolja, rabi energije in alternativnih virih energije, trajnostni rabi naravnih virov, podnebnih spremembah, 

pridelavi ekološke oziroma integrirane hrane ter o možnostih poklicne izbire na področju varstva okolja.

Pri čezmejnem projektu sodelujejo osnovne šole Kostanjevica na Krki, Cerklje ob Krki, Podbočje, Velika Dolina in Fužine iz sosednje Hrvaške, z njim pa želijo prispevati k dviganju skupne ozaveščenosti o inovativnih varstvenih ukrepih in trajnostni rabi naravnih virov v šolstvu. V času izvajanja projekta na vseh šolah potekajo krožki, delavnice, tabori ter konference in strokovni posveti, hkrati pa nastaja model ekoprograma za osnovne šole, ob koncu projekta pa bodo izdali dvojezični  strokovni  priročnik in delovni učbenik. 
